Benedicte Adrian fikk slakt i «Stjernekamp»: – Gjør det for å yppe
Spør du fans som har fulgt U2 en stund om deres favorittlåt, vil ganske mange av dem svare «Pride (In The Name Of Love)» fra 1984. «Dette var da aldeles for jævlig, ikke sant?» «Blir lei meg på Bono og U2s vegne når Benedicte skriker ihjel Pride. Fikk vondt i ørene.» «Tenker at det er flaks for Benedicte Adrian at ingen må ut i kveld.» Les også: Astrid Smeplass og «Stjernekamp»-deltager bor sammenKritikerne er ikke mindre nådeløse. VGs anmelder Tor Martin Bøe så seg nødt til å dele ut sesongens første terningkast 1: – Sannsynligvis den verste versjonen jeg har hørt av denne låten noensinne. Dette var virkelig, virkelig, virkelig forferdelig. Grøss, melder Bøe. Sjekk: Alle kveldens anmeldelser her Anmelder Øyvind Rønning i Dagbladet spanderer terningkast 2: – Benedicte er overraskende nervøs, og stemmen brister litt her og der. Surt er det tidvis også, men hun skal ha for kveldens lengste skrik, skriver han.Artisten selv medgir overfor VG at det ikke er så kult med slike tilbakemeldinger, men svarer blidt på kritikken. – Jeg vet jo at jeg provoserer noen når jeg lager den versjonen jeg gjør. Jeg gjør det for å yppe. Jeg vil heller at folk våkner i TV-stolen sin, enn at jeg bare leverer noe totalt forglemmelig. Med fartstid siden tidlig åttitall i Dollie/Dollie de Luxe, og som soloartist, er hun vant til at det kan storme litt rundt det hun fremfører. – Det aller verste artister kan være, er kjedelige. Det er utilgivelig, den største synden. Tilbakeblikk: Benedicte Adrian skillesAdrian understreker at hennes «Pride» ikke var ment å provosere fansen. – Nei, men jeg er ute etter å beholde ytringsfriheten min. Når jeg står på scenen i de to minuttene, vil jeg gjøre det jeg vil gjøre. Hvis ikke blir det meningsløst for meg å stå der. Bono er så fantastisk til å være Bono, så jeg måtte bare finne en måte å være meg på. Sist hun sang live på TV var for tre år siden. Derfor er hun godt fornøyd med seg selv nå. – Jeg har stått der og sunget, og overlevd. Det å synes er viktig. – Ble fremføringen slik du hadde tenkt? – Sånn bortimot, bortsett fra at jeg kunne pustet litt mer med magen innimellom. Det var vanskelig å være så rolig inni seg som jeg hadde planlagt.Adrian hadde ikke på forhånd sett for seg terningkast 1 og 2 fra anmelderne. – Men OK, da ble det sånn. Jeg kan ikke tenke på slikt når jeg står på scenen. Da må jeg bare få lov til å bruse med fjærene. Vanlig og kjedelig var det i alle fall ikke, ler 53-åringen. Litt støtte får hun også: Under Adrians dagsferske bilde på Instagram får hun flere oppløftende kommentarer: «Så kult». «Du er rå». «Strøkent». «You Rock Girl». «Råkul opptreden».
Artistveteranen får det glatte lag for sin U2-cover, men er først og fremst fornøyd med ikke å kjede vettet av TV-seerne.